CELEX: 62011CA0455
Language: lt
Date: 2013-12-05 00:00:00
Title: Byla C-455/11 P: 2013 m. gruodžio 5 d. Teisingumo Teismo (antroji kolegija) sprendimas byloje Solvay SA prieš Europos Komisiją (Apeliacinis skundas — Karteliai — Europos vandenilio peroksido ir natrio perborato rinka — Sprendimas, kuriuo konstatuojamas EB 81 straipsnio pažeidimas — Pažeidimo trukmė — „Susitarimo“ ir „suderintų veiksmų“ sąvokos — Pranešimas dėl bendradarbiavimo — Pareiga motyvuoti — Baudos sumažinimas)

15.2.2014   
            
            
               LT
            
            
               Europos Sąjungos oficialusis leidinys
            
            
               C 45/6
            
         2013 m. gruodžio 5 d. Teisingumo Teismo (antroji kolegija) sprendimas byloje Solvay SA prieš Europos Komisiją
   
   (Byla C-455/11 P) (1)
   
   (Apeliacinis skundas - Karteliai - Europos vandenilio peroksido ir natrio perborato rinka - Sprendimas, kuriuo konstatuojamas EB 81 straipsnio pažeidimas - Pažeidimo trukmė - „Susitarimo“ ir „suderintų veiksmų“ sąvokos - Pranešimas dėl bendradarbiavimo - Pareiga motyvuoti - Baudos sumažinimas)
   2014/C 45/10
   Proceso kalba: anglų
   
      Šalys
   
   
      Apeliantė: Solvay SA, atstovaujama advokato O. W. Brouwer, solisitoriaus M. O'Regan
   
      Kita proceso šalis: Europos Komisija, atstovaujama V. Bottka, A. Biolan ir J. Bourke, padedamų BL M. Gray
   
      Dalykas
   
   Apeliacinis skundas dėl 2011 m. birželio 16 d. Bendrojo Teismo (šeštoji išplėstinė kolegija) sprendimo byloje Solvay SA prieš Europos Komisiją (T-186/06), kuriuo Bendrasis Teismas iš dalies patenkino ieškinį, kuriuo prašoma, pirma, iš dalies panaikinti 2006 m. gegužės 3 d. Komisijos sprendimą 2006/903/EB dėl procedūros pagal Europos bendrijos steigimo sutarties 81 straipsnį ir EEE susitarimo 53 straipsnį (byla COMP/F/C.38.620 — vandenilio peroksidas ir perboratas) (OL L 353, p. 54), susijusį su įvairiais susitarimais ir suderintais veiksmais dėl keitimosi informacija apie kainas bei pardavimo apimtis, dėl susitarimų dėl kainų ir gamybos pajėgumų mažinimo EEE bei dėl šių susitarimų įgyvendinimo Europos vandenilio peroksido ir natrio perborato rinkoje priežiūros, ir, antra, panaikinti ar sumažinti apeliantei skirtą baudą — „Susitarimo“ ir „suderintų veiksmų“ sąvokos.
   
      Rezoliucinė dalis
   
   
               1.
            
            
               Atmesti pagrindinį apeliacinį skundą ir priešpriešinį apeliacinį skundą.
            
         
               2.
            
            
               Priteisti iš Solvay SA su pagrindiniu apeliaciniu skundu susijusias bylinėjimosi išlaidas.
            
         
               3.
            
            
               Priteisti iš Europos Komisijos su priešpriešiniu apeliaciniu skundu susijusias bylinėjimosi išlaidas.
            
         
      (1)  OL C 347, 2011 11 26.